ส่วนที่ 1

สรุป Executive Summary

บริษัท จัดการและพัฒนาทรัพยากรน้ำภาคตะวันออก จำกัด (มหาชน) (“บริษัทฯ”)
ได้จดทะเบียนจัดตั้งขึ้นในรูปของบริษัทจำกัดภายใต้ชื่อ บริษัท
จัดการและพัฒนาการทรัพยากรน้ำภาคตะวันออก จำกัด เมื่อวันที่ 15 ตุลาคม 2535
ด้วยทุนจดทะเบียนเริ่มแรก 10 ล้านบาท โดยมี กปภ. เป็น ผู้ถือหุ้น 100% การจัดตั้งบริษัทฯ
ในครั้งนั้นเป็นไปตามมติคณะรัฐมนตรีเมื่อวันที่ 12 กันยายน 2535
ที่เห็นชอบให้การประปาส่วนภูมิภาค (กปภ.) จัดตั้งบริษัทฯ
ขึ้นเพื่อเป็นผู้รับผิดชอบการพัฒนาและดำเนินการดูแลระบบท่อส่งน้ำดิบสายหลักในพื้นที่ชายฝั่งทะเลภาคตะวันออก
ครอบคลุม พื้นที่จังหวัดชลบุรี ระยอง ฉะเชิงเทรา ปราจีนบุรี สระแก้ว จันทบุรี และตราด
ต่อมาในปี 2539 บริษัทฯ ได้แปรสภาพเป็นบริษัทมหาชน และในปี 2540
จึงได้เสนอขายหุ้นให้กับประชาชนทั่วไปและจดทะเบียนในตลาดหลักทรัพย์แห่งประเทศไทย โดยมี
กปภ. เป็นผู้ถือหุ้นรายใหญ่ใน สัดส่วนร้อยละ 44
ของทุนจดทะเบียนที่เรียกชำระแล้วก่อนการเสนอขายหุ้นสามัญ

การเติบโตของบริษัทฯ ที่มีอย่างต่อเนื่องในช่วงเวลากว่า 10 ปีที่ผ่านมา
นับเป็นความสำเร็จของบริษัทฯ และอาจกล่าวได้ว่าบริษัทฯ ถือเป็น
ต้นแบบของการแปรรูปรัฐวิสาหกิจให้กับรัฐวิสาหกิจด้านน้ำ ปัจจุบันนอกจากธุรกิจหลักของบริษัทฯ
ซึ่งคือการพัฒนาและบริหารระบบท่อส่งน้ำสายหลักในพื้นที่ชายฝั่งตะวันออก
ประกอบด้วยโครงข่ายระบบท่อส่งน้ำดิบรวม 4 โครงข่าย ในพื้นที่จังหวัดฉะเชิงเทรา ชลบุรี
และระยอง มีความยาวท่อของระบบรวมทั้งสิ้น 318.7 กิโลเมตรแล้ว บริษัทฯ
ยังได้ขยายธุรกิจไปยังธุรกิจที่เกี่ยวเนื่องด้านน้ำอย่างครบวงจร ซึ่งรวมถึงธุรกิจน้ำดื่ม น้ำประปา
บริหารจัดการระบบบำบัดน้ำเสีย การผลิตและจำหน่ายท่อและอุปกรณ์ที่เกี่ยวข้อง โดยบริษัทฯ
ได้จัดตั้งบริษัทย่อยและบริษัทในเครือเพื่อดำเนินกิจการธุรกิจที่เกี่ยวเนื่องดังนี้

+------------------+--------+------+----------------------------------+
| บริษัท             | ทุนจดท  | สัดส่ว | การประกอบธุรกิจ                    |
|                  | ะเบียนช | นการ |                                  |
|                  | ำระแล้ว | ถือหุ้น |                                  |
|                  |        |      |                                  |
|                  | ณ 30   |      |                                  |
|                  | ก.ย.50 |      |                                  |
+------------------+--------+------+----------------------------------+
| 1.  บริษัท         | 510    | 100% | ดำเนินธุรกิจด้านน้ำประปา บำบัดน้ำเสีย    |
|     ยูนิเวอร์แซล    | ล้านบาท |      | รวมถึงการสำรวจออกแบบ ก่อสร้าง       |
|     ยูทีลิตี้ส์ จำกัด   |        |      | และควบคุมงานก่อสร้าง                |
|                  |        |      | รวมทั้งให้คำปรึกษาเกี่ยวกับร            |
|                  |        |      | ะบบผลิตน้ำประปาและระบบบำบัดน้ำเสียด้วย |
+------------------+--------+------+----------------------------------+
| 2.  บริษัท อีสเทิร์น  | 480    | 50%  | ดำเนินธุรกิจผลิตและจำหน่ายท่อ CC-GRP   |
|     โฮบาส ไพพ์    | ล้านบาท |      | สำหรับใช้งานในกิจการน้ำดิบ น้ำดื่ม       |
|     จำกัด         |        | 100% | น้ำประปาและระบบรวบรวมน้ำเสีย        |
|                  | 5      |      |                                  |
| 3.  บริษัท วอเตอร์  | ล้านบาท |      | ดำเนินธุรกิจน้ำดื่ม และจำหน่ายสารเคมี    |
|     เทรด แอนด์    |        |      | PAC สำหรับกิจการประปา              |
|     เซอร์วิสเซส    |        |      |                                  |
|     จำกัด         |        |      |                                  |
+------------------+--------+------+----------------------------------+

ผลการดำเนินงานของบริษัทฯ และบริษัทย่อย ในรอบปีงบประมาณ 2550 สุดวันที่ 30 กันยายน
2550 บริษัทฯ และบริษัทย่อยมีรายได้รวมทั้งสิ้น 2,430.13 ล้านบาท
โดยประกอบด้วยรายได้จากการจำหน่ายน้ำดิบประมาณร้อยละ 63.28 ธุรกิจประปาร้อยละ 20.36
ธุรกิจท่อ(CC-GRP) ร้อยละ 2.60 รายได้จากการขายตู้น้ำและน้ำดื่ม ร้อยละ 0.89
รายได้จาการบริการร้อยละ 3.73 และรายได้อื่นๆ อีกร้อยละ 9.14 ซึ่งรายได้รวมในปีงบประมาณ
2550 เพิ่มขึ้น 29.20 ล้านบาทจากปีงบประมาณ 2549 หรือคิดเป็นอัตราการเพิ่มร้อยละ 1.22
สาเหตุหลักจากรายได้การขายน้ำดิบและขายอื่นๆ ในธุรกิจหลักเพิ่มขึ้นประมาณร้อยละ 10.24
เนื่องจากการขยายตัวของความต้องการใช้น้ำดิบของภาคอุตสาหกรรมและอุปโภคบริโภคในพื้นที่จังหวัดระยองและชลบุรี
รวมทั้งการรับรู้รายได้จากธุรกิจการจำหน่ายน้ำประปา ในขณะที่รายได้จากการให้บริการ
ลดลงประมาณร้อยละ 33.82
เนื่องจากการลดพื้นที่บริการจากโครงการลดน้ำสูญเสียของบริษัทย่อยตามสัญญาสัมปทาน
ประกอบกับค่าใช้จ่ายรวมที่เพิ่มขึ้น
จากการสำรองเงินด้อยค่าจากบริษัทในเครือของธุรกิจน้ำดื่มและธุรกิจท่อ
รวมถึงค่าใช้จ่ายทางการตลาดที่เพิ่มขึ้น เนื่องจากบริษัทฯ มีนโยบายมุ่งเน้นการตลาดเชิงรุก
เป็นผลให้บริษัทฯ และบริษัทย่อยมีกำไรสุทธิรวมในปีงบประมาณ 2550 จำนวน 440.68 ล้านบาท
ลดลงจากปีงบประมาณ 2549 เป็นจำนวน 67.13 ล้านบาท หรือคิดเป็นอัตราการเพิ่มร้อยละ13.22

ในปีนี้สถานการณ์ด้านแหล่งน้ำได้เข้าสู่ภาวะปกติ เนื่องจากมีปริมาณฝนที่ตกมากเกือบตลอดปี
ทำให้อ่างเก็บน้ำหลักมีปริมาณน้ำเก็บกักมากกว่า ร้อยละ90
ประกอบกับระบบการเฝ้าระวังที่ทำให้บริษัทฯ มั่นใจว่า บริษัทฯ
จะมีแหล่งน้ำที่เพียงพอกับความต้องการใช้น้ำในปัจจุบันและที่คาดว่าจะเพิ่มขึ้น ในอนาคต และบริษัทฯ
ได้ร่วมกันทบทวนวิสัยทัศน์ และพันธกิจองค์กร อันส่งผลให้มีการปรับ Corporate Plan ฉบับใหม่
(ปี พ.ศ. 2550-2552) ที่เน้นการดำเนินงานแบบกลุ่มบริษัทฯ
และมุ่งเน้นการปรับภาพลักษณ์และพัฒนาความสัมพันธ์กับกลุ่มผู้มีส่วนได้เสีย (Stakeholders) เช่น
ลูกค้า ผู้ถือหุ้น ภาครัฐ และชุมชน เป็นต้น และยังคงเป็นผู้เชี่ยวชาญที่เข้าใจถึงคุณค่าของน้ำ
มีการวางแผนและการแก้ไขปัญหาอย่างมีประสิทธิภาพ ประสิทธิผล
เพื่อให้ระบบจ่ายน้ำในพื้นที่บริการมีความมั่นคงยิ่งขึ้น

นอกเหนือจากการสร้างผลตอบแทนที่ดีให้แก่ผู้ถือหุ้นแล้ว บริษัทฯ
ยังมุ่งมั่นพัฒนาระบบการจัดการให้มีคุณภาพมาตรฐานสากลและโปร่งใสภายใต้การกำกับดูแลกิจการที่ดี
ตลอดจนการควบคุมการดำเนินงาน ภายใต้การบริหารความเสี่ยงและหลักธรรมาภิบาลอย่างโปร่งใส
ซื่อสัตย์ นอกจากนี้ บริษัท ทริสเรทติ้ง ได้ประกาศผลยืนยันอันดับเครดิตองค์กรและตราสารหนี้ที่ระดับ
“A+” แนวโน้มอันดับเครดิต “คงที่” ซึ่งสะท้อนถึงสถานะที่แข็งแกร่งของกลุ่มบริษัทฯ

ในปี 2550 บริษัทฯ จะยังคงมุ่งมั่นทุ่มเทแรงกายแรงใจอย่างจริงจัง
ในการปรับปรุงและขยายเครือข่ายท่อส่งน้ำเพื่อให้สามารถจ่ายน้ำดิบในพื้นที่บริการอย่างทั่วถึงและพอเพียงภายใต้กรอบวิสัยทัศน์ใหม่
โดยรวมถึงการสร้างความพึงพอใจสูงสุดแก่ลูกค้า
ซึ่งจะมีส่วนสำคัญในการผลักดันให้องค์กรมีความก้าวหน้าอย่างมั่นคงในระยะยาวต่อไป